gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 3542, del 20-07-1999 (1999/6255)

Informació pública del Projecte de Reparcel·lació i del Projecte d'Urbanització inserit dins del Programa d'Actuació Integrada de la Urbanització Montiboli.
------------------------------------------------------------------------------------------------------------------------------------------------------------

### Dades del document

Número de DOGV
:   3542

Data del DOGV
:   20-07-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1999/6255


Organisme emissor
:   Ajuntament de la Vila Joiosa

Tipus de document
:   Anunci

Informació pública del Projecte de Reparcel·lació i del Projecte d'Urbanització inserit dins del Programa d'Actuació Integrada de la Urbanització Montiboli. [1999/Q6255]
  
Mitajançant aquest edicte es fa públic que l'alcalde, el senyor Juan Segovia Esquerdo, per la Resolució dictada en data 2 de juny de 1999, i amb el número 997/1999, ha acordat sotmetre a informació pública:
  
1. El Projecte d'Urbanització del Montiboli, integrat per la documentació següent:
  
a) Projecte d'Urbanització del Montiboli, presentat el dia 17 de març de 1997.
  
b) Adaptació del Projecte d'Urbanització a la revisió del Pla General Municipal d'Ordenació Urbana, registrada amb el número 3.447, de data 5 de maig de 1999.
  
2. El Projecte de Reparcel·lació simplement econòmica a la urbanització Montiboli, presentat el 29 d'abril de 1998, registrat amb el número 3.553 juntament amb la relació actualitzada de les quotes d'urbanització de cada una de les parcel·les afectades pel Programa d'Actuació Integrada de la Urbanització Montiboli, presentada per mitjà d'un escrit registrat amb el número 3.447, de 5 de maig de 1999.
  
El període d'informació pública serà de 20 dies hàbils, comptats a partir de la inserció del corresponent anunci en el Diari Oficial de la Generalitat Valenciana. Així mateix, l'anunci haurà d'inserir-se en un diari d'informació general editat a la Comunitat Valenciana. Durant el termini d'informació pública, els interessats podran al·legar i aportar tots els documents que estimen pertinents així com alternatives al projecte presentat per l'agent urbanitzador.
  
Així mateix, es fa públic que tot l'expedient, integrat tant per la documentació tècnica com per l'administrativa, es troba a disposició de qualsevol interessat als Serveis Urbanístics de l'Ajuntament de la Vila Joiosa, situats al carrer d'Hernán Cortés, número 2, de la Vila Joiosa, en horari de 09.00 a 13.00 hores.
  
Cosa que es publica als efectes oportuns.
Diari Oficial de la Generalitat Valenciana


Sumari del DOGV 3611, del 25-10-1999 (1999/8807)

Rotlle d'apel·lació número 109/1999. Cèdula de notificació.
-----------------------------------------------------------

### Dades del document

Número de DOGV
:   3611

Data del DOGV
:   25-10-1999

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   1999/8807


Organisme emissor
:   Audiència Provincial de València

Tipus de document
:   Anunci

Rotlle d'apel·lació número 109/1999. Cèdula de notificació. [1999/S8807]
  
Román Rodríguez de Albaladejo, secretari judicial de la Secció Novena de l'Audiència Provincial de València, mitjançant aquest edicte, fa saber:
  
Que en virtut del que s'ha acordat en la resolució del dia d'avui, dictada en el rotlle d'apel·lació número 109/1999, que prové del judici sumari número 247/1998, del Jutjat de Primera Instància de Catarroja número 1, s'ha acordat notificar a l'apel·lat incomparegut en aquesta alçada que es dirà al final, la sentència dictada en l'esmentat rotlle, que té l'encapçalament i la decisió que es diu tot seguit:
  
«Encapçalament
  
Actuació número: 226/1999
  
Magistrats:
  
Carmen Escrig Orenga
  
Gonzalo Caruana Font de Mora
  
Asunción Sonia Molla Nebot
  
València,16 de juliol de 1999
  
La Secció Novena de l'Audiència Provincial de València, sent-ne ponent la magistrada M.ª Asunción Sonia Molla Nebot, ha vist aquest rotlle d'apel·lació número 109/1999, que prové de les actuacions de judici de testimoni de particulars, promogudes davant el Jutjat de Primera Instància número 1, de Catarroja, amb el número 247/1998, entre les parts, d'una, com a demandada apel·lant la senyora Vicenta Mayorales Gertrudis, representada pel procurador dels tribunals Francisco Cerrillo Ruesta, i de l'altra, com a demandant apel·lat Deutsche Bank SA.E, representat per la procuradora dels tribunals Elena Gil Bayo, i com a demandat apel·lat incomparegut en aquesta alçada a Francisco Talavera Galarzo, sobre judici sumari, en virtut del recurs d'apel·lació interposat per la demandada senyora Mayorales.
  
Decisió:
  
Estimar el recurs d'apel·lació interposat per la representació de la senyora Vicenta Mayorales Gertrudis contra l'actuació de data 24 de novembre de 1998, dictada pel jutge del Jutjat de Primera Instància número 1 de Catarroja, en incident de judici sumari d'execució hipotecària, amb número 247/1998, el qual revoquem, i, estimem la nul·litat d'actuacions des de la providència de data 6 d'octubre de 1998, i es retrotrauen totes les actuacions que són efecte de l'admissió de la demanda. No es fa imposició de costes en aquesta alçada, i es revoquen les imposades en primera instància de les quals cada part pagarà les causades en la seua instància.
  
I perquè el que s'ha acordat es complisca i valga de notificació a l'apel·lat incomparegut en aquesta alçada Francisco Talavera Galarzo, amb la fixació prèvia d'aquest edicte en el tauler d'anuncis d'aquesta Secció Novena i la publicació en el Diari Oficial de la Generalitat Valenciana, lliure i expedisc aquest edicte.
Diari Oficial de la Generalitat Valenciana


Sumari del DOGV 3521, del 21-06-1999 (1999/5399)

Informació pública de l'aprovació de la memòria valorada de reparació de voreres al carrer de Santa Teresa i l'aprovació de la memòria valorada de la rehabilitació del parc Monte Vedat.
-----------------------------------------------------------------------------------------------------------------------------------------------------------------------------------------

### Dades del document

Número de DOGV
:   3521

Data del DOGV
:   21-06-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1999/5399


Organisme emissor
:   Ajuntament de Torrent

Tipus de document
:   Anunci

Informació pública de l'aprovació de la memòria valorada de reparació de voreres al carrer de Santa Teresa i l'aprovació de la memòria valorada de la rehabilitació del parc Monte Vedat. [1999/Q5399]
  
Mitjançant la Resolució de l'Alcaldia número 852, de data 6 de maig de 1999, s'han aprovat les memòries valorades següents:
  
- Memòria valorada de la reparació de voreres al carrer de Santa Teresa, el pressupost de mà d'obra de la qual fa una suma d'01.911.508 pessetes i el de materials fa una suma de 4.500.000 pessetes.
  
- Memòria valorada de la rehabilitació del parc Monte Vedat, el pressupost de mà d'obra de la qual fa una suma de 52.620.999 pessetes i el de materials fa una suma d'1.020.000 pessetes.
  
Contra aquest acord, que posa fi a la via administrativa, s'hi podrà interposar un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptadors des de l'endemà de la notificació d'aquest, sense perjudici que s'hi puga exercitar qualsevol altre que s'estime pertinent.
  
No obstant això, de conformitat amb el que s'estableix en els articles 107, 116 i 117 de la Llei 30/1992, de Règim Jurídic de les Administracions Públiques i del Procediment Administratiu Comú, s'hi podrà interposar potestativament un recurs de reposició davant la Comissió de Govern en el termini d'un mes, comptador des de l'endemà de la recepció d'aquesta notificació.
Diari Oficial de la Generalitat Valenciana


Sumari del DOGV 3510, del 03-06-1999 (1999/5105)

Informació pública de l'admissió a tràmit de la delimitació de la zona nord-est de la Unitat d'Execució número 11 (UE-11).
--------------------------------------------------------------------------------------------------------------------------

### Dades del document

Número de DOGV
:   3510

Data del DOGV
:   03-06-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1999/5105


Organisme emissor
:   Ajuntament de Navajas

Tipus de document
:   Anunci

Informació pública de l'admissió a tràmit de la delimitació de la zona nord-est de la Unitat d'Execució número 11 (UE-11). [1999/S5105]
  
De conformitat amb l'article 45.2.b de la Llei 6/1994, de la Generalitat Valenciana, Reguladora de l'Activitat Urbanística, l'Alcaldia d'aquesta Corporació, mitjançant decret de data 16 d'abril de 1999, aprovat en sessió Plenària d'aquest Ajuntament de data 19 d'abril de 1999, ha admés a tràmit la delimitació de la zona nord-est de la Unitat d'Execució número 11 (UE-11), de les reflectides en les vigents normes subsidiàries de planejament de Navajas, d'acord amb el que disposa l'article 33 de l'esmentada Llei 6/1994, la qual cosa es fa pública per un termini de 15 dies perquè les persones que tinguen interés en l'expedient puguen presentar reclamacions.
  
 També s'ha admés a tràmit en el mateix decret de l'Alcaldia de data 16 d'abril de 1999, i en el mateix acord plenari de 19 d'abril de 1999, el Programa per al Desenvolupament mitjançant Actuació Integrada de l'esmentada Unitat d'Execució Zona Nord-est de la UE-11, a executar pel sistema de gestió directa, i que inclou el projecte de reparcel·lació, per a efectuar la distribució de beneficis i càrregues d'urbanització, el projecte d'urbanització i el compte detallat de quotes d'urbanització; s'exposen al públic en la Casa Consistorial, junt amb l'expedient que s'instrueix a l'efecte, durant el termini de 20 dies, a partir de la inserció d'aquest anunci en el Diari Oficial de la Generalitat Valenciana, perquè puga ser examinat en aquest lloc per totes les persones que es consideren afectades, i formular tant les al·legacions com les alternatives tècniques que estimen pertinents, tot això conforme amb l'esmentat text legal, Llei Reguladora de l'Activitat Urbanística.
Diari Oficial de la Generalitat Valenciana


Sumari del DOGV 3460, del 24-03-1999 (1999/2012)

Expedient número 24/1997. Notificació, d'acord amb l'article 59.4 de la Llei 30/1992, de 26 de novembre, relativa a l'expedient sobre declaració d'arrendament històric valencià.
---------------------------------------------------------------------------------------------------------------------------------------------------------------------------------

### Dades del document

Número de DOGV
:   3460

Data del DOGV
:   24-03-1999

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   1999/2012


Organisme emissor
:   Conselleria d'Agricultura, Pesca i Alimentació

Tipus de document
:   Anunci

Expedient número 24/1997. Notificació, d'acord amb l'article 59.4 de la Llei 30/1992, de 26 de novembre, relativa a l'expedient sobre declaració d'arrendament històric valencià. [1999/Q2012]
  
Davant la impossibilitat de notificar de manera personal i directa al senyor Alfonso Escrivá de Romaní i germans la resolució de l'expedient 24/1997, sobre declaració d'arrendament històric valencià, i en compliment del que es disposa en l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, procedeix la publicació d'aquest anunci relatiu a:
  
Expedient: 24/1997.
  
Titular: José Antonio Penella Asins i Amancio Penella Blanch.
  
Últims propietaris coneguts: Alfonso Escrivá de Romaní i germans.
  
L'expedient fa referència a una finca de tres fanecades de terra d'horta a Beniparrell, parcel·la cadastral número 21, del polígon 5 d'aquest municipi, referència cadastral 3726921.
  
El director general de Regadius i Estructures Agràries de la Conselleria d'Agricultura, Pesca i Alimentació, en virtut de les facultats que té atribuïdes, a la vista dels fets acreditats en l'expedient mencionat i del dret aplicable a aquest, per mitjà de la Resolució de 2 de març de 1999, ha resolt:
  
Estimar la sol·licitud del senyor José Antonio Penella Asins i el senyor Amancio Penella Blanch i, en conseqüència, reconéixer la relació que mantenen amb els actuals propietaris com un arrendament històric valencià a l'empara del que es disposa en la Llei 6/1986, de 15 de desembre, de la Generalitat Valenciana.
  
De conformitat amb la sentència del Tribunal Constitucional (sentència 121/1992, de 28 de setembre, BOE de 29 d'octubre), aquesta resolució no és impugnable en via administrativa i qualsevol discrepància que sorgisca entre les parts interessades podrà ser plantejada davant la jurisdicció civil ordinària, concretament davant el jutjat de primera instància del partit judicial en què es trobe la finca o el jutjat de primera instància al qual corresponga per torn on n'hi haja diversos (articles 121 i 123 de la Llei de 31 de desembre de 1980, d'Arrendaments Rústics).
  
Cosa que es publica per als efectes oportuns.
Diari Oficial de la Generalitat Valenciana


Sumari del DOGV 3562, del 17-08-1999 (1999/7441)

RESOLUCIÓ de 6 d'agost de 1999, del conseller de Sanitat, per la qual suprimeix el Servei Especial d'Urgències de San Juan de Alicante.
---------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/res/1999/08/06/(1)/dof/vci/html**

### Dades del document

Número de DOGV
:   3562

Data del DOGV
:   17-08-1999

Secció del DOGV
:   I. DISPOSICIONS GENERALS

Número del document
:   1999/7441


Data del document
:   06-08-1999

Organisme emissor
:   Conselleria de Sanitat

Tipus de document
:   Resolució

Descriptors 

:   * Sant Joan d'Alacant
    * servei sanitari
    * cessament d'activitat
    * primers auxilis

RESOLUCIÓ de 6 d'agost de 1999, del conseller de Sanitat, per la qual suprimeix el Servei Especial d'Urgències de San Juan de Alicante. [1999/X7441]
  
Les ordres de 24 de març de 1995 i de 26 de febrer de 1997, de la Conselleria de Sanitat, disposen la supressió gradual dels serveis especials i ordinaris d'urgències de la Comunitat Valenciana i la implantació progressiva de l'atenció continuada en els equips d'Atenció Primària.
  
Segons que preveu l'article 2 de les ordres esmentades, i a proposta de la Direcció General per a la Prestació Assistencial, resolc:
  
Primer
  
Suprimir el Servei Especial d'Urgències de San Juan de Alicante, amb efecte del dia 1 de setembre de 1999.
  
Segon
  
Implantar amb caràcter definitiu l'atenció continuada en els equips d'Atenció Primària de Salut de San Juan de Alicante, Mutxamel i el Campello.
  
Tercer
  
El personal sanitari i no sanitari del servei suprimit d'acord amb les ordres de 24 de març de 1995 i de 26 de febrer de 1997, de la Conselleria de Sanitat, quedarà integrat en l'equip d'Atenció Primària, en el Servei d'Ajuda Mèdica Urgent o adscrit a l'equip d'Atenció Primària prestant serveis en la zona bàsica de salut sota la dependència orgànica i funcional del coordinador de l'equip d'Atenció Primària i director d'Atenció Primària corresponent.
  
Contra la present resolució, que exhaureix la via administrativa, es podrà interposar recurs contenciós administratiu en el termini de dos mesos comptadors des de l'endemà de la notificació, davant la seu del Jutjat Contenciós Administratiu de la ciutat de València, sense que en resulte preceptiva la comunicació prèvia, segons que disposen els articles 109 i 110 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 14.2 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa. No obstant això, es podrà interposar qualsevol altre recurs que hom estime pertinent per a la defensa dels seus interessos.


Còpia Permalink ELI
Diari Oficial de la Generalitat Valenciana


Sumari del DOGV 3496, del 17-05-1999 (1999/3622)

Expedient número 490/4552-DLQ. Estudi d'impacte ambiental: granja de pollastres situada al paratge la Solana (Barraca d'Aigües Vives), polígon 22, parcel·la 241, del terme municipal d'Alzira (València).
----------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3496

Data del DOGV
:   17-05-1999

Secció del DOGV
:   V. ALTRES ANUNCIS - E) MEDI AMBIENT

Número del document
:   1999/3622


Organisme emissor
:   Conselleria de Medi Ambient

Tipus de document
:   Anunci

Expedient número 490/9499-KRD. Estudi d'impacte ambiental: granja de pollastres situada al paratge la Solana (Barraca d'Aigües Vives), polígon 22, parcel·la 241, del terme municipal d'Alzira (València). [1999/Q3622]
  
Segons es disposa en l'article 22 del Decret 162/1990, de 15 d'octubre, pel qual s'aprova el Reglament per a l'Execució de la Llei 2/1989, de 3 de març, d'Impacte Ambiental, de la Generalitat Valenciana, i fent ús de les facultats que m'atorga el Reglament Orgànic i Funcional de la Conselleria de Medi Ambient, aprovat per Decret 36/1997, del Consell de la Generalitat Valenciana, se sotmet a exposició pública el següent :
  
Estudi d'impacte ambiental: granja de pollastres situada al paratge la Solana (Barraca d'Aigües Vives), polígon 22, parcel·la 241, del terme municipal d'Alzira (València).
  
Expedient: 490/8661-AXT.
  
Terme municipal: Alzira (València).
  
Promotor: Juan Rives Maravilla.
  
Lloc: Conselleria de Medi Ambient, carrer de l'Arquitecte Alfaro, 39, 46380 València; i Ajuntament d'Alzira.
  
Període: 30 dies hàbils comptadors des de l'endemà de la publicació d'aquest anunci en el Diari Oficial de la Generalitat Valenciana.
Diari Oficial de la Generalitat Valenciana


Sumari del DOGV 3436, del 17-02-1999 (1999/609)

RESOLUCIÓ d'11 de gener de 1999, de la Universitat de Alacant, per la qual nomena professor titular d'universitat (A-0935), en l'àrea de coneixement d'Ecologia, el senyor Jordi Cortina Segarra.
-------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3436

Data del DOGV
:   17-02-1999

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   1999/609


Organisme emissor
:   Universitat d'Alacant

Tipus de document
:   Resolució

RESOLUCIÓ d'11 de gener de 1999, de la Universitat de Alacant, per la qual nomena professor titular d'universitat (A-0935), en l'àrea de coneixement d'Ecologia, el senyor Jordi Cortina Segarra. [1999/X609]
  
Segons el que es disposa en el Reial Decret 1.888/1984, de 26 de setembre, i el Reial Decret 898/1985, de 30 d'abril, i a proposta de la comissió docent jutjadora del concurs convocat per Resolució d'aquesta Universitat d'Alacant, de 20 de gener de 1998 (BOE d'11 de febrer), resolc:
  
Nomenar professor titular d'universitat (A-0935), en l'àrea de coneixement d'Ecologia, Departament d'Ecologia, el senyor Jordi Cortina Segarra.
Diari Oficial de la Generalitat Valenciana


Sumari del DOGV 3434, del 15-02-1999 (1999/1070)

Recurs contenciós administratiu número 02/998/1998.
---------------------------------------------------

### Dades del document

Número de DOGV
:   3434

Data del DOGV
:   15-02-1999

Secció del DOGV
:   IV. ADMINISTRACIÓ DE JUSTÍCIA - B) INTERPOSICIÓ O NO-ADMISSIÓ DE RECURSOS

Número del document
:   1999/1070


Organisme emissor
:   Tribunal Superior de Justícia (TSJ)

Tipus de document
:   Anunci

Recurs contenciós administratiu número 02/998/1998. [1999/M1070]
  
El president de la Sala Contenciosa Administrativa del Tribunal Superior de Justícia de la Comunitat Autònoma Valenciana, Secció Segona, fa saber:
  
Que José Daniel Lavandeira García ha interposat un recurs contenciós administratiu, amb el número 02/998/1998 contra la Resolució de la Direcció General de la Funció Pública de 4 de febrer de 1998 sobre l'ocupació d'un lloc de treball provisionalment.
  
Cosa que es fa pública a l'efecte establit en l'article 60 de la llei d'aquesta jurisdicció.
Diari Oficial de la Generalitat Valenciana


Sumari del DOGV 3536, del 12-07-1999 (1999/5463)

Rotlle d'apel·lació número 946/1997. Cèdula de notificació.
-----------------------------------------------------------

### Dades del document

Número de DOGV
:   3536

Data del DOGV
:   12-07-1999

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   1999/5463


Organisme emissor
:   Audiència Provincial de València

Tipus de document
:   Anunci

Rotlle d'apel·lació número 946/1997. Cèdula de notificació. [1999/S5463]
  
Román Rodríguez de Albaladejo, secretari judicial de la Secció Novena de l'Audiència Provincial de València, mitjançant aquest edicte, fa saber:
  
Que en virtut del que s'ha acordat en la resolució del dia d'avui, dictada en el rotlle d'apel·lació número 946/1997, que prové del judici executiu número 305/1995, del Jutjat de Primera Instància número 4 de Gandia, s'ha acordat notificar als apel·lats incompareguts en aquesta alçada que es dirà al final, la sentència dictada en l'esmentat rotlle, que té l'encapçalament i la decisió que es diu tot seguit:
  
"Encapçalament:
  
La Secció Novena de l'Audiència Provincial de València, sent-ne ponent el magistrat el senyor Gonzalo Caruana Font de Mora, ha vist aquest rotlle d'apel·lació número 946/1997, que prové de les actuacions de judici executiu 305/1995, promogudes davant el Jutjat de Primera Instància número 4 de Gandia, entre les parts; d'una, com a demandant apel·lat, el Banco Atlántico, SA, representat per la procuradora dels tribunals la senyora Gomis Segarra i de l'altra com a demandats apel·lants, el senyor Tomás Guixot Girau i la senyora Ángeles Escrivá Catalá, representats pel procurador dels tribunals el senyor Pastor Abad, i com a demandats apel·lats en situació processal de rebel·lia, el senyor José Ferrer Martínez i la senyora Dolores Albero García, sobre pòlissa, en virtut del recurs d'apel·lació interposat pels demandats compareguts.
  
Decisió:
  
Desestimar el recurs d'apel·lació interposat contra la sentència dictada pel Jutjat de Primera Instància 4 de Gandia, confirmar aquesta resolució, i imposar les costes processals de l'alçada al recurrent."
  
I perquè el que s'ha acordat es complisca i valga de notificació als apel·lats incompareguts en aquesta alçada, el senyor José Ferrer Martínez i la senyora Dolores Albero García, amb la fixació prèvia d'aquest edicte en el tauler d'anuncis d'aquesta Secció Novena i la publicació en el Diari Oficial de la Generalitat Valenciana, lliure i expedisc aquest edicte.